Arthur Ransome

Arthur Mitchell Ransome (født 18. januar 1884 i Leeds, død 3. juni 1967 i Manchester) var  en engelsk barnebokforfatter og journalist. Han er særlig kjent for den tolv bind lange Swallows and Amazons-serien om barns sommeropplevelser i Nord-England. Den første av disse bøkene utkom i 1930.

 Liv 
Han var født i Leeds, hvor faren var professor i historie. Farens død i 1897 gikk inn på den unge gutten. Barndomsopplevelsene fra ferier i Lake District var grunnlaget for mange av bøkene hansJulia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9.

Han fikk forholdsvis lite formell utdanning før han flyttet til London for å arbeide som forlagsassistent med ambisjoner om å delta i det litterære livet i London. I 1906 skrev han tre bøker i en serie med Nature books for children og i 1907 skrev han den mer ambisiøse Bohemia in London.

Han giftet seg i 1909 med Ivy Constance Walker, og paret fikk en datter. Ekteskapet var ulykkelig, og Ransome foretok flere reiser og korrespondentoppdrag i Øst-Europa. Han var krigskorrespondent på Østfronten fra 1914 og dekket også den russiske revolusjonen i 1917. Han ble venn med Lenin og Leo Trotskij, og møtte Trotskijs sekretær Evgenia Petrovna Shelepina, som han giftet seg med i 1925. Under årene i Sovjetunionen og Estland hadde Ransome oppdrag for britisk etterretning, samtidig som han ble mistenkt for å være dobbeltagent.Marcus Sedgwick. Blood Red Snow White. Orion Children's Books, 2007. Dokumentarroman om Ransomes år i Sovjetunionen.
Roland Chamber. The Last Englishman, the Double Life of Arthur Ransome. Faber & Faber, 2009. ISBN 0-571-22261-7.

Etter 1925 bosatte han seg i Manchester, hvor han i tillegg til bøker også skrev utenrikskommentarer og sportsfiskeartikler for The Manchester Guardian.

 Forfatterskap 
Forfatterskapet er preget av allsidighet. Han skrev biografier om Edgar Allan Poe (1910) og Oscar Wilde (1912) og en upubisert bok om Robert Louis Stevenson, som først utkom i 2011. Han utga en samling med russiske folkeeventyr (1916), to reportasjebøker fra Sovjet (1919 og 1921) og en reiseskildring fra lystyachten Racundra: Racundra's First Cruise (1923), med utgangspunkt i sitt daværende bosted i Estland. Han skrev også to bøker om sportsfiske.

Hans mest kjente bøker er serien Swallows and Amazons, som skildrer sommereventyrene til tre søskenflokker i Lake District og Norfolk Broads. Bøkene veksler mellom realistiske skildringer og eventyrlek. Mannskapet på båten Swallow (Svalen) er søsknene John, Susan, Titty, og Roger Walker (etterhvert introduseres også den yngste Bridget), mens mannskapet på både Amazon (Amasonen) er søstrene Nancy and Peggy Blackett. Særlig den uredde Nancy blir en hovedperson i serien. I den fjerde boka, Winter Holiday, introduseres søsknene Dick og Dorothea Callum som en tredje gruppe barn. Disk og Dorothea blir hovedpersoner i andre bøker i serien, som introduserer ytterligere søskenflokker.

Ransome mottok i 1936 den første Carnegie Medal in Literature for Pigeon Post, som er den sjette av bøkene i serien om Swallows and Amazons. På norsk finnes bare den første av bøkene: Villkatt-øya, svalene og amasonene (1949)allthingsransome.net Omslagsbilde Villkattøya.  Det finnes flere foreninger og selskap som arbeider for å fremme hans forfatterskap.AllThingsRansome, articles and resources related to the life and works of Arthur RansomeThe Arthur Ransome SocietyArthur Ransome Trust , charitable trust dedicated to studying and appreciating Arthur Ransome's life and works Han ble utnevnt til CBE i 1953. Hans selvbiografi The Autobiography of Arthur Ransome ble utgitt posthumt i 1976.

 Referanser 

 Eksterne lenker 




Kategori:Engelske barnebokforfattere
Kategori:Order of the British Empire (CBE)
Kategori:Carnegie Medal in Literature
Kategori:Personer fra Leeds